
			Om boka:

			Å bli forelder er det eneste valget som ikke kan trekkes tilbake.

			Signe ble med på å skape Sigurds drømmeliv i Oslo med barn, fast jobb og rekkehus. Men å være mamma er ikke slik hun hadde tenkt. En uke før Linus’ syvårsdag forlanger Sigurd et barn til.

			Med ett blir dagene kaotiske. Signe forsøker å være den mammaen Linus ønsker seg og den kona Sigurd vil ha, men hun lengter etter livet hun levde før, uten ansvar for andre enn seg selv. Samtidig konfronteres hun med dårlige valg hun en gang tok, og med løgner

			

			hun har skapt. Det er vanskelig å være ærlig om hvem man er, vanskelig å vite hvilket liv man ønsker å leve.

			Ubrukelig er en desperat og rammende fortelling om kjærlighet og lidenskap, Lego og kjedelige hverdagsmiddager – og om ikke å holde ut familielivet.

		

	
		
			Om forfatteren:

			Helle Haugsgjerd er født i Oslo i 1983. Hun er utdannet skuespiller fra GITIS Scandinavia og Teaterhøgskolen i Oslo, KHiO.

			

			Hun debuterte med romanen Hver natt dør jeg i 2021.

			Magne Tørring er oversetter av skjønnlitteratur, film og tegneserier fra japansk, engelsk og svensk. Han er medlem av Norsk Oversetterforening og vant Bastianprisen i 2023 for sin oversettelse av Natsus somre av Mieko Kawakami.

